text: Արդեն շաբաթվա առաջին օրերին միասնական ընկալում կար, որ բողոքող քաղաքացիները մերժում են Սերժ Սարգսյանի՝ հունիսի 27-ին ներկայացրած «լուծման ուղիները»՝ սակագնի բարձրացման փոխհատուցում «անվտանգության համար նախատեսված միջոցների» հաշվին, միջազգային աուդիտ ՀԷՑ-ում եւ կազմակերպության ազգայնացման կամ սեփականատիրոջ փոփոխության անորոշ հեռանկար: Ցուցարարները պնդում են, որ թանկացման կասեցումը, այն էլ հանրային միջոցների հաշվին, ընդունելի չէ, իսկ աուդիտի եւ ազգայնացման մասին խոսակցությունն ընդամենը հանրությանը մոլորեցնելու նպատակ ունի: